origenes.exhortatio-ad-martyrium 22
Καὶ τοῦτο δὲ πρὸς τὰ προκείμενά ἐστι χρήσιμον . φησὶν ἐν τῷ Ἐκκλησιαστῇ ὁ Σολομῶν · „ ἐπῄνεσα ἐγὼ πάντας τοὺς τεθνηκότας ὑπὲρ τοὺς ζῶντας , ὅσοι αὐτοὶ ζῶσιν ἕως τοῦ νῦν . “ τίς δ᾿ ἂν οὕτως εὐλόγως ἐπαινοῖτο τεθνηκὼς ὡς ὁ αὐτοπροαιρέτως τὸν θάνατον ὑπὲρ εὐσεβείας ἀναδεξάμενος ; ὁποῖος ἦν ὁ Ἐλεάζαρος „ τὸν μετ᾿ εὐκλείας θάνατον μᾶλλον ἢ τὸν μετὰ μύσους βίον ἀναδεξάμενος καὶ αὐτοπροαιρέτως ἐπὶ τὸ τύμπανον προάγων “ , ὅστις „ λογισμὸν ἀστεῖον ἀναλαβὼν ἄξιον τῆς ἐνενηκονταετοῦς αὐτοῦ ἡλικίας καὶ τῆς τοῦ γήρως ὑπεροχῆς καὶ τῆς ἐπικτήτου καὶ ἐπιφανοῦς πολιᾶς καὶ τῆς ἐκ παιδὸς καλλίστης ἀνατροφῆς μᾶλλον δὲ τῆς ἁγίας καὶ θεοκτίστου νομοθεσίας “ εἶπεν · ὅτι „ οὐκ ἔστι τῆς ἡμετέρας ἡλικίας ἄξιον ὑποκριθῆναι , ἵνα πολλοὶ τῶν νέων ὑπολαβόντες Ἐλεάζαρον τὸν ἐνενηκονταετῆ μεταβεβληκέναι εἰς ἀλλοφυλισμὸν , καὶ αὐτοὶ διὰ τὴν ἐμὴν ὑπόκρισιν καὶ διὰ τὸ μικρὸν καὶ ἀκαριαῖον ζῆν πλανηθῶσι δι᾿ ἐμὲ , καὶ μύσος καὶ κηλῖδα τοῦ γήρως κατακτήσομαι . εἰ γὰρ καὶ ἐπὶ τοῦ παρόντος ἐξελοῦμαι τὴν ἐξ ἀνθρώπων τιμωρίαν , ἀλλὰ τὰς τοῦ παντοκράτορος χεῖρας οὔτε ζῶν οὔτε θανὼν ἐκφεύξομαι . διόπερ ἀνδρείως νῦν μεταλλάξας τὸν βίον τοῦ μὲν γήρως ἄξιος φανήσομαι , τοῖς δὲ νέοις ὑπόδειγμα γενναῖον καταλελοιπὼς εἰς τὸ προθύμως καὶ γενναίως ὑπὲρ τῶν σεμνῶν καὶ ἁγίων νόμων εὐθανατίζειν . “ εὔχομαι δὲ ὑμᾶς παρὰ ταῖς θύραις τοῦ θανάτου μᾶλλον δὲ τῆς ἐλευθερίας γενομένους , μάλιστα εἰ πόνοι προσάγοιντο ( οὐδὲν γάρ ἐστιν ἀπελπίσαι ἀπὸ τῆς βουλῆς τῶν ἀντικειμένων ἐνεργειῶν παθεῖν ὑμᾶς ) , τοιαῦτα εἰπεῖν · „ τῷ κυρίῳ τῷ τὴν ἁγίαν γνῶσιν ἔχοντι φανερόν ἐστιν ὅτι δυνάμενος ἀπολυθῆναι τοῦ θανάτου σκληρὰς ὑποφέρω κατὰ σῶμα ἀλγηδόνας μαστιγούμενος , κατὰ ψυχὴν δὲ ἡδέως διὰ τὸν αὐτοῦ φόβον ταῦτα πάσχω . “ τοιοῦτος δὴ ὁ θάνατος Ἐλεαζάρου ἦν , ὡς ἐπειρῆσθαι αὐτῷ · „ οὐ μόνον τοῖς νέοις ἀλλὰ καὶ τοῖς πλείστοις τοῦ ἔθνους τὸν ἑαυτοῦ θάνατον γενναιότητος ὑπόδειγμα καὶ μνημόσυνον ἀρετῆς καταλέλοιπε . “
Lemmas: καί οὗτος δέ πρός ὁ πρόκειμαι εἰμί χρήσιμος . φημί ἐν ὁ Ἐκκλησιαστής ὁ Σολομῶν · „ ἐπαινέω ἐγώ πᾶς ὁ θνῄσκω ὑπέρ ὁ ζάω , ὅσος αὐτός ζάω ἕως ὁ νῦν . “ τίς δέ ἄν οὕτως εὔλογος ἐπαινέω θνῄσκω ὡς ὁ αὐτοπροαίρετος ὁ θάνατος ὑπέρ εὐσέβεια ἀναδέχομαι ; ὁποῖος εἰμί ὁ Ἐλεάζαρος „ ὁ μετά εὔκλεια θάνατος μάλα ἤ ὁ μετά μύσος βίος ἀναδέχομαι καί αὐτοπροαίρετος ἐπί ὁ τύμπανον προάγω “ , ὅστις „ λογισμός ἀστεῖος ἀναλαμβάνω ἄξιος ὁ ἐνενηκονταετής αὐτός ἡλικία καί ὁ ὁ γῆρας ὑπεροχή καί ὁ ἐπίκτητος καί ἐπιφανής πολιά καί ὁ ἐκ παῖς καλός ἀνατροφή μάλα δέ ὁ ἅγιος καί θεόκτιστος νομοθεσία “ λέγω · ὅτι „ οὐ εἰμί ὁ ἡμέτερος ἡλικία ἄξιος ὑποκρίνομαι , ἵνα πολύς ὁ νέος ὑπολαμβάνω Ἐλεάζαρος ὁ ἐνενηκονταετής μεταβάλλω εἰς ἀλλοφυλισμός , καί αὐτός διά ὁ ἐμός ὑπόκρισις καί διά ὁ μικρός καί ἀκαριαῖος ζάω πλανάω διά ἐγώ , καί μύσος καί κηλίς ὁ γῆρας κατακτάομαι . εἰ γάρ καί ἐπί ὁ πάρειμι ἐξαιρέω ὁ ἐκ ἄνθρωπος τιμωρία , ἀλλά ὁ ὁ παντοκράτωρ χείρ οὔτε ζάω οὔτε θνῄσκω ἐκφεύγω . διόπερ ἀνδρεῖος νῦν μεταλλάσσω ὁ βίος ὁ μέν γῆρας ἄξιος φαίνω , ὁ δέ νέος ὑπόδειγμα γενναῖος καταλείπω εἰς ὁ πρόθυμος καί γενναῖος ὑπέρ ὁ σεμνός καί ἅγιος νόμος εὐθανατίζω . “ εὔχομαι δέ σύ παρά ὁ θύρα ὁ θάνατος μάλα δέ ὁ ἐλευθερία γίγνομαι , μάλα εἰ πόνος προσάγω ( οὐδείς γάρ εἰμί ἀπελπίζω ἀπό ὁ βουλή ὁ ἀντίκειμαι ἐνέργεια πάσχω σύ ) , τοιοῦτος λέγω · „ ὁ κύριος ὁ ὁ ἅγιος γνῶσις ἔχω φανερός εἰμί ὅτι δύναμαι ἀπολύω ὁ θάνατος σκληρός ὑποφέρω κατά σῶμα ἀλγηδών μαστιγόω , κατά ψυχή δέ ἡδύς διά ὁ αὐτός φόβος οὗτος πάσχω . “ τοιοῦτος δή ὁ θάνατος Ἐλεάζαρος εἰμί , ὡς ἐπιλέγω αὐτός · „ οὐ μόνος ὁ νέος ἀλλά καί ὁ πολύς ὁ ἔθνος ὁ ἑαυτοῦ θάνατος γενναιότης ὑπόδειγμα καί μνημόσυνον ἀρετή καταλείπω . “